《谢友人惠犀皮胡瓶》
宋代·陈庚

灵犀鳞甲鸱夷腹，块土能奇诧善埏。
器似虞陶知不窳，规同庄善巧成圆。
雕镌尚喜兼文质，空洞只堪容圣贤。
於一器中求不器，愿珍嘉惠比韦弦。

作者简介：陈庚（一二四七～一三一五），字南金，东莞（今属广东）人，度宗咸淳三年（一二六七）领乡荐。六年、九年二科连冠乙榜。入经略刘应龙幕。宋亡，隐居东湖家塾，邑人尊称月桥先生。元延祐二年卒，年六十九。事见《宋东莞遗民录》卷下补遗郭应木《宋乡进士月桥陈公墓志铭》。今录诗四首。